الحسين عموتة، مدرب المنتخب المحلي عيط ل28 لعاب باش يلعبو الماتش ديال الجزائر نهار 18 أكتوبر الجاري بالملعب البلدي فالقنيطرة ضمن إياب الإقصائيات الإفريقية المؤهلة إلى نهائيات كأس إفريقيا للمحليين، لي غادي تكون فالكامرون في يناير المقبل. عموتة عيط لگاع اللعابة لي كانو في ماتش الذهاب، باستثناء الإبعاد ديال حارس الوداد البيضاوي، الموقوف من طرف الجامعة، بعدما رفض يكون روبلاصون ديال الحارس أنس الزنيتي فالماتش ديال الجزائر. اللائحة عرفت استدعاء جوج اللعابة جداد للمنتخب المحلي، ويتعلق الأمر يزيد كروش من نهضة بركان ومحمد مكحزي من المغرب التطواني. اللائحة عرفات عودة ايوب الكعبي وعمر بوطيب وكريم باعدي ومهدي اوبيلا. عموتة هاد المرة استدعى 6 اللعابة من الوداد البيضاوي و7 من الرجاء البيضاوي وخمسة من حسنية أكادير ونهضة بركان. وها اللعابة لي عيط عليهم عموتة لماتش الحزائر: زهير لعروبي من نهضة بركان وعبد الرحمان الحواصلي من حسنية أكادير ومروان الهدهودي والمهدي قرناص من الدفاع الحسني الجديدي وعمر النمساوي والعربي الناجي وإسماعيل المقدم وزيد كروش من نهضة بركان ووليد الكرتي وأيوب الكعبي ومحمد الناهيري وبديع أووك ويحيى جبران وأشرف داري من الوداد البيضاوي وبدر بانون وسفيان الرحيمي وأيوب نناح ومحمود بنحليب وحميد أحداد وزكرياء الوردي وعمر بوطيب من الرجاء البيضاوي وسفيان بوفتيني وكريم باعدي من حسنية أكادير ومحمد المورابيط من أولمبيك أسفي ومحمد علي بامعمر من الجيش الملكي ومحمد مكحزي من المغرب التطواني. 
عموتة عيط على 28 لعاب لماتش الجزائر.. 2 جداد و13 من الوداد والرجا